GUNKUL บวกต่อ 3% คลายกังวลหลังผบห.ควักเงินพันลบ.ซื้อหุ้นคืน การันตีธุรกิจโตแกร่ง
GUNKUL บวกต่อ 3% คลายกังวลหลังผบห.ควักเงินพันลบ.ซื้อหุ้นคืน การันตีธุรกิจโตแกร่ง ล่าสุด ณ เวลา 3.04 น. อยู่ที่ระดับ 3.04 บาท เพิ่มขึ้น 0.10 บาท หรือ 3.40% สูงสุดที่ระดับ 3.06 บาท ต่ำสุดที่ระดับ 2.98 บาท มูลค่าซื้อขาย 39.32 ล้านบาท
12 เม.ย. 2561

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 3.04 น. อยู่ที่ระดับ 3.04 บาท เพิ่มขึ้น 0.10 บาท หรือ 3.40% สูงสุดที่ระดับ 3.06 บาท ต่ำสุดที่ระดับ 2.98 บาท มูลค่าซื้อขาย 39.32 ล้านบาท โดยราคาหุ้นปรับตัวขึ้นแรงต่อเนื่องเป็นวันที่ 3 นับตั้งแต่ราคาหุ้นยืนอยู่ที่ระดับ 2.70 บาท เมื่อวันที่ 9 เม.ย. 61

โดยราคาหุ้น GUNKUL เริ่มปรับตัวขึ้นแรงหลังที่ประชุมคณะกรรมการบริษัท (บอร์ด) ประกาศซื้อหุ้นคืน 300 ล้านหุ้น หลังมองว่าราคาในปัจจุบันต่ำกว่าปัจจัยพื้นฐานที่แท้จริงของบริษัท จึงตัดสินใจเข้าโครงการซื้อหุ้นคืน โดยจะใช้เงินทั้งหมดไม่เกิน 1,000 ล้านบาท ซึ่งการทำ Treasury Stock ครั้งนี้ บริษัทจะใช้เงินจากสภาพคล่องส่วนเกิน ซึ่งจะไม่มีผลกระทบกับการเงินของบริษัทแต่อย่างใด
นอกจากนี้ บริษัทยังมีความมั่นใจในศักยภาพการเติบโตของธุรกิจพลังงานทดแทนที่ดำเนินการอยู่ โดยที่ผ่านมาธุรกิจของบริษัทเติบโตอย่างต่อเนื่องและมีความมั่นคงเพิ่มมากขึ้น จากการจำหน่ายไฟฟ้าเชิงพาณิชย์โครงการโรงไฟฟ้าทั้งในประเทศและต่างประเทศ รวมถึงหางานใหม่ๆ เพิ่ม
ทั้งในส่วนของโซลาร์ฟาร์ม รวมถึงพลังงานลม ที่ขณะนี้มีสัญญาซื้อขายไฟฟ้า (PPA) รวมกันแล้วทั้งสิ้น 520 เมกะวัตต์ (MW) ขณะนี้จ่ายไฟเข้าระบบเชิงพาณิชย์ (COD) ไปแล้วรวม 232 เมกะวัตต์ โดยบริษัทยังคงเป้าหมายที่จะมี PPA ครบ 1,000 เมกะวัตต์ในปี 2563